Nos Johannes humilis archipresbyter Coloniaci notum facimus universis presentes litteras inspecturis quod cum Willelmus dictus Galonat movisset calumpniam contra religiosos viros abbatem scilicet et conventum Miratorii super quodam prato sito subtus Villarium de Floiria quod dicitur pratum Es Galoneis, et quadam petia terre sita juxta iddem pratum, tandem consilio prudentum virorum se hinc et inde interponentium quittavit penitus et concessit in nostra presentia dictis religiosis istas et omnes alias querelas quas contra ecclesiam Miratorii habebat, habere poterat vel debebat quoquo modo nichil sibi suisque retinens in futurum. Insuper promisit dictus Willelmus tactis sacrosanctis Evangeliis quod predictos abbatem et conventum pro omnibus predictis nullo modo per se vel per alium molestabit nec molestatoribus consentiet in futurum. In cujus rei testimonium ad preces et instanciam sepe dicti Willelmi sigillum nostrum presentibus duximus apponendum. Actum anno Domini Mo CCo Lo secundo mense octobri.